User talk:دانش علیخان

Help me! How to write my article
How to write my article

Please help me with...

دانش علیخان (talk) 21:03, 7 January 2019 (UTC)
 * Hi, I'm Bellezzasolo. To write an article as a new user, you need to create a draft such as Draft:Islamic Information, and use the Articles for Creation process, which involves an independent reviewer. Please note that all English Wikipedia articles need to be written in English, which will be the first obstacle, although there is a translation project. &#x2230; Bellezzasolo &#x2721;   Discuss  21:31, 7 January 2019 (UTC)


 * You may want to take a look at WP:Your first article. What you wrote below as "Islamic Information" is not suitable content for Wikipedia; as far as I can tell, it's a religious tract, not an encyclopedia article or anything close to one. Please also note that this is the English Wikipedia; content here should be in English. Huon (talk) 21:31, 7 January 2019 (UTC)

Islamic Information
صرف پانچ منٹ کا مدرسہ قرآن و حدیث کی روشنی میں۔

یکم *جمادی الاول* 1440 ھجری 8 جنوری 2018 عیسوی

نمبر (1): *اسلامی تاریخ*


 * وہ مبارک گھر جہاں آپ صل اللہ علیہ و آلہ و سلم نے قیام فرمایا*.

رسول اللہ صل اللہ علیہ و آلہ و سلم جب مکہ سے ہجرت کر کے مدینہ آئے، تو یہاں کے لوگوں نے آپ صل اللہ علیہ و آلہ و سلم کا پُر جوش استقبال کیا، قبا سے مدینہ تک راستے میں دونوں جانب صحابہ کرام رضی اللہ عنہم اجمعین کی مقدس جماعت صف بنائے ہوئے کھڑی تھی، جب آپ مدینہ میں داخل ہوئے، تو ہر قبیلے اور خاندان والا خواہش مند تھا اور ہر شخص کی دلی تمنا تھی کہ آپ صل اللہ علیہ و آلہ و سلم کی میزبانی کا شرف ہمیں نصیب ہو، چنانچہ آپ کی خدمت میں اونٹنی کی نکیل پکڑ کر ہر ایک عرض کرتا کہ میرا گھر، میرا مال، اور میری جان سب کچھ آپ کے لیے حاضر ہے، مگر آپ انہیں دعائے خیر و برکت دیتے اور فرماتے اونٹنی کو چھوڑ دو ! یہ اللـــــہ کے حکم سے چل رہی ہے، جہاں اللـــــہ کا حکم ہوگا وہیں ٹھرے گی، اونٹنی چل کر حضرت ابو ایوب انصاری رضی اللہ عنہ کے مکان کے سامنے رُک گئی، سیدنا ابو ایوب انصاری رضی اللہ عنہ نے انتہائی خوشی و مسرت کے عالم میں کجاوہ اٹھایا اور اپنے گھر لے گئے، اس طرح انہیں رسول اللہ صل اللہ علیہ و آلہ و سلم کی میزبانی کا شرف حاصل ہوا، آپ نے سات ماہ تک اس مکان میں قیام فرمایا.

نمبر (2) *اللـــــہ تعالٰی کی قدرت*


 * انسان کی پیدائش تین اندھیروں میں*

کائنات کی سب سے حسین ترین مخلوق *انسان* جس کے لیے اللـــــہ تعالٰی نے اس کارخانہ عالَم کو وجود بخشا ہے، اس کی تخلیق اللـــــہ تعالٰی جہاں کر رہے ہیں، وہ جگہ نہ بہت بڑی ہے اور نہ وہاں روشنی کا انتظام ہے نہ وہاں کوئی کام کرنے والے ہیں. بلکہ اللـــــہ تعالٰی ایک تنگ جگہ *ماں* کے پیٹ میں تین اندھیروں میں اس کی تخلیق کر رہے ہیں، جبکہ دنیا میں *مینو فیکچرنگ* جہاں ہوتی ہے، وہ جگہ کئی ایکڑوں میں پھیلی ہوئی ہوتی ہے. روشنی اور قمقمے لگے ہوتے ہیں اور بے شمار کام کرنے والے ہوتے ہیں، یہاں کچھ بھی نہیں، پھر بھی اللـــــہ تعالٰی انسان کی پیدائش کر رہے ہیں، یہ اللـــــہ تعالٰی کی بڑی زبردست قدرت ہے.

نمبر (3) *ایک فرض کے بارے میں*


 * اللـــــہ تعالٰی سب کو دوبارہ زندہ کرے گا*

قرآن شریف میں اللـــــہ فرماتا ہے : اللـــــہ وہ ہے جس نے تم کو پیدا کیا اور وہی تمہیں روزی دیتا ہے، پھر (وقت آنے پر) وہی تم کو موت دے گا اور پھر تم کو دوبارہ زندہ کرے گا. (سورہ روم: 40) مرنے کے بعد اللـــــہ تعالٰی دوبارہ زندہ کریں گے، جس کو "بعث بعد الموت" کہتے ہیں، اس کے حق ہونے پر ایمان لانا فرض ہے.
 * فائدہ*

نمبر (4) *ایک سنّت کے بارے میں*


 * وضومیں تین مرتبہ کُلّی کرنا*

حضرت علی رضی اللہ عنہ رسول اللہ صل اللہ علیہ و آلہ و سلم کے وضو کی کیفیت بیان کرتے ہوئے فرماتے ہیں کہ "رسول اللہ صل اللہ علیہ و آلہ و سلم نے تین بار کلی کی". (مسند احمد :874، عن علی رضی اللہ عنہ)

نمبر (5) *ایک اہم عمل کی فضیلت*


 * مسلمانوں کو کپڑا پہنانا*

رسول اللہ صل اللہ علیہ و آلہ و سلم نے فرمایا :، "جس نے کسی مسلمان کو کپڑا پہنایا، جب تک اس کے بدن پر اس کا ایک دھاگہ بھی رہے گا، وہ اس وقت تک اللـــــہ کی حفاظت میں رہے گا. (مستدرک حاکم :7422،عن ابن عباس رضی اللہ عنہ)

نمبر (6) *ایک گناہ کے بارے میں*


 * والدین کی نافرمانی کرنا*

رسول اللہ صل اللہ علیہ و آلہ و سلم نے فرمایا :"تم ظلم و ستم کرنے سے بچو ! کیوں کہ ظلم و ستم کی سزا دوسری سزاؤں کے مقابلے میں سب سے جلدی ملتی ہے. (طبرانی اوسط :5825،عن جابر بن عبداللہ رضی اللہ عنہ)
 * اور والدین کی نافرمانی سے بچو* ! خدا کی قسم والدین کا نافرمان جنت کی خوشبو بھی نہیں پائے گا.. جب کہ جنت کی خوشبو ایک ہزار سال کی دوری سے محسوس ہوتی ہے.

نمبر (7) *دنیا کے بارے میں*


 * دو عادتیں*

رسول اللہ صل اللہ علیہ و آلہ و سلم نے فرمایا :"جو شخص دینی معاملے میں اپنے سے بلند شخص کو دیکھ کر اس کی پیروی کرے گا اور دنیاوی معاملے میں اپنے سے کم تر کو دیکھ کر اللـــــہ تعالٰی کی عطا کردہ فضیلت پر اس کی تعریف کرے، تو اللـــــہ تعالٰی اس کو (ان دو عادتوں کی وجہ سے) صبر کرنے والا اور شکر کرنے والا لکھ دیتے ہیں :، اور جو شخص دینی معاملے میں اپنے سے کمتر کو دیکھے اور دنیاوی معاملے میں اپنے سے اوپر والے کو دیکھ کر افسوس کرے، تو اللـــــہ تعالٰی اس کو صابر و شاکر نہیں لکھتے. (ترمذی :2512،عن عبد اللہ بن عمرو رضی اللہ عنہ)

نمبر (8) *آخرت کے بارے میں*


 * جنتی کا دل پاک و صاف ہوگا*

قرآن شریف میں اللـــــہ تعالٰی فرماتا ہے :"ہم ان اہل جنت کے دلوں سے رنجش و کدورت کو باہر نکال دیں گے، اور ان کے نیچے نہریں بہہ رہی ہوگی اور وہ کہیں گے اللہ کا شکر ہے، جس نے ہم کو اس مقام تک پہنچایا اور اگر اللہ ہم کو نہ پہنچاتا تو ہماری کبھی یہاں تک رسائی نہ ہوتی. (سورہ اعراف :43)

نمبر (9) *طِبِّ نبوی سے علاج*


 * علاج کرنے والوں کے لیے اہم ہدایت*

رسول اللہ صل اللہ علیہ و آلہ و سلم نے فرمایا : اگر کسی نے بغیر علم اور تجربے کے علاج کیا تو قیامت کے دن اس کے بارے میں پوچھا جائے گا " (ابو داؤد :4586، عن عبد اللہ بن عمرو رضی اللہ عنہ) مطلب یہ ہے کہ اگر حکیم یا ڈاکٹر کی ناتجربہ کاری اور اناڑی پن سے کسی مریض کو تکلیف پہنچتی ہے یا وہ مَر جاتا ہے تو ایسے حکیم اور ڈاکٹر کی قیامت کے دن گرفت ہوگی.
 * فائدہ*

نمبر (10) *قرآن کی نصیحت*

قرآن شریف میں اللـــــہ تعالٰی فرماتا ہے :"اے ایمان والو ! جب تم میں سے کسی کو موت آنے لگے، تو وصیت کے وقت شہادت کے لیے تم (مسلمانوں) میں سے دو انصاف پسند آدمی گواہ ہونے چاہیے یا پھر تمہارے علاوہ دوسری قوم کے لوگ گواہ ہونے چاہیے، جیسے تم سفر میں گئے ہو، پھر تمہیں موت کا حادثہ پیش آ جائے." (سورہ مائدہ، 106) دانش علیخان (talk) 21:04, 7 January 2019 (UTC)